Հայկական Գինեգործական Ընկերութիւնները Գերմանիոյ Մէջ Արժանացած են 23 Մետալի | Toronto Hye
«Արմռատիօ»․-Հայաստան այս տարի մեծ յաջողութիւն ունեցած է Գերմանիոյ Նոյշթադթ քաղաքին մէջ Փետրուար 25ին տեղի ունեցած «MUNDUS VINI 20th Grand International Wine Awards» միջազգային մրցանակաբաշխութեան: Մրցոյթին մասնակցած հայկական գինեգործական ընկերութիւններու ներկայացուցած արտադրանքը արժանացած է 23 մետալի` 10 ոսկի եւ 13 արծաթ:
Հայաստանէն մրցոյթին մասնակցած են 19 գինեգործական ընկերութիւններ` գնահատող յանձնաժողովի դատին ներկայացնելով 58 տեսակի հանգիստ եւ փրփրուն գինիներ:
Ընդհանուր առմամբ մրցոյթին ներկայացուած էին շուրջ 6 000 տեսակի գինիներ աշխարհի 44 երկիրներէ: Հայաստան իր նուաճած մետալներու քանակով առաջ անցած է այնպիսի երկիրներէ, ինչպիսիք են՝ Վրաստանը (4 ոսկի, 7 արծաթ), Մոլտովան (8 ոսկի, 12 արծաթ), Մակեդոնիան (6 ոսկի, 3 արծաթ), Ռումինիան (6 ոսկի, 5 արծաթ), Չինաստանը (1 ոսկի, 1 արծաթ): Մեր երկիրը մետալներու քանակով 14րդն է Նոր Զելանտիոյ եւ Հունգարիոյ հետ:
Մրցոյթին մասնակցած գինիները գնահատուած են շուրջ 200 հեղինակաւոր մասնագէտներէ կազմուած ժիւրիին կողմէ, որուն կազմին մէջ առաջին անգամ ընդգրկուած է նաեւ ներկայացուցիչ Հայաստանէն` գինեգործ Արտէմ Պարսեղեանը:
Հայկական գինիները համտեսելու նպատակով «MUNDUS VINI 20th Grand International Wine Awards» մրցանակաբաշխութեան ծիրէն ներս կազմակերպուած է կալայ ընթրիք, ուր տեղի ունեցած է Հայկական գինիներու համտես, որ արժանացած է «Լաւագոյն շնորհանդէս» մրցանակին: Ատոր նպատակն էր նպաստել ինչպէս Եւրոմիութեան, այնպէս ալ աշխարհի տարբեր երկիրներու շուկաներուն մէջ հայկական գինիներու ճանաչելիութեան բարձրացման, արտահանման ծաւալներու աճի խթանման եւ նոր գործընկերներու բացայայտման:
Մետալներու արժանացած գինիներու ցանկ
Ոսկի մետալ
«Վան Արդի», 2015 Van Ardi Areni, Kakhet, Haghtanak
7. «Տիեռաս Դէ Արմէնիա», 2013 Karas Reserve Winemaker’s Selection Blend
Արծաթէ մետալ
«Գոլդեն Գրեյպ Արմաս», 2013 ArmAs Voskehat Reserve
«Արմենիա Վայն», 2016 Armenia Muscat
3. «Ոսկեվազի Գինու Գործարան»,2015 Voskevaz Hightanak, 2014 Voskevaz Voskepar Voskehat
4. «Տիեռաս Դէ Արմէնիա», 2015 Karas White Dry Wine, 2015 Karas Red Wine
6. «Հայլենդ Սելլարս», 2015 Koor Dry Red Wine, 2014 Koor Reserve